Maspalomas Princess er gott 4 stjörnu hótel í Princess hótelkeðjunni, staðsett í rólegu umhverfi í Maspalomas rétt hjá sandhólunum.
Hótelið er í um tveggja kílómetra fjarlægð frá miðbæ Ensku strandarinnar. Það er í raun tvískipt, annar hlutinn heitir Maspalomas Princess sem Heimsferðir er með en hinn Tabaiba Princess er ekki lengur í sölu hjá okkur en hér er sameiginleg aðstaða fyrir gesti beggja hótelanna.
Yfirbragðið hér er með "tropical" ívafi og hér er að finna fallegan sundlaugargarð með sundlaug og sundlaugarbar ásamt tilbúnu strandsvæði. Garðurinn er mjög skemmtilegur og gönguleiðir í honum eru fallegar ásamt leiksvæði fyrir börnin.
Veitingastaðurinn er hvort tveggja með hlaðborði sem og matseðli A la carte og hér er einnig að finna bari.
Skemmtidagskrá er í boði ásamt líkamsræktarsaðstöðu, tyrknesk böð, finnsk saunaböð og nuddstofur. Þá er hér diskótek með skemmtiatriðum, píanóbar með lifandi tónlist og fyrir fjölskyldur með börn er sett upp sérstök barnadagskrá.
Á hótelinu er að finna tennisvelli og mini golf og þetta er rétti staðurinn fyrir golfunnendur því stutt er á Campo de Golf golfvöllinn í Maspalomas.
Herbergin eru fallega innréttuð, snyrtileg og rúmgóð með stórum svölum eða verönd. Öll herbergi eru með loftkælingu, sjónvarpi og síma ásamt mini-bar og öryggishólfi gegn gjaldi. Á baðherbergi er hárþurrka.
Fjarlægð frá miðbæ 3km
Fjarlægð frá strönd 1.5km
Golfvöllur Já
Næsti súpermarkaður 0m